નાણા મંત્રાલય
2019ના વચગાળાના બજેટમાં મહિલા સુરક્ષા તથા સશક્તિકરણ માટે રૂ. 1300 કરોડ
નવી દિલ્હી, 01-02-2019
કેન્દ્રના નાણાં, કોર્પોરેટ બાબતો, રેલવે અને કોલસા મંત્રી શ્રી પિયૂષ ગોયલે આજે સંસદમાં વર્ષ 2019-20નુ વચગાળાનુ બજેટ રજૂ કરતાં જણાવ્યું કે 2019-20ના બજેટમાં મહિલા સુરક્ષા તથા સશક્તિકરણ મિશન માટે રૂ.1330 કરોડ ફાળવવામાં આવ્યા છે. આ હેતુ માટે 2018-19ના સુધારેલા બજેટની તુલનામાં રૂ.174 કરોડની વધારે ફાળવણી કરવામાં આવી છે.
મહિલાઓના કલ્યાણ માટે હાથ ધરાયેલ પ્રયાસો માટે ગયા વર્ષ દરમિયાન સરકાર મહિલાઓના વિકાસ અને મહિલાઓના નેતૃત્વના વિકાસ તરફ આગળ વધવા માંગતી હતી. આજે સંસદમાં વર્ષ 2019-20નું વચગાળાનુ બજેટ રજૂ કરતાં કેન્દ્રના નાણાં,કોર્પોરેટ બાબતો, રેલવે, અને કોલસા મંત્રી શ્રી પિયૂષ ગોયલે જણાવ્યું કે સરકારે ઉજ્જવલ યોજના હેઠળ 8 કરોડ એલપીજી જોડાણો વિનામૂલ્યે આપવાનો લક્ષ્યાંક નક્કી કર્યો છે. એમાંથી 6 કરોડ જોડાણો આપી દેવામાં આવ્યાં છે અને બાકીનાં જોડાણોનુ આવતા વર્ષ સુધીમાં વિતરણ કરી દેવામાં આવશે. નાણાં મંત્રીએ કહ્યું કે ઉજ્જવલા યોજના અમારી સરકારનો એક સફળ કાર્યક્રમ છે. જે એક જવાબદાર અને સહાનૂભૂતિ ધરાવતા નેતૃત્વના વ્યવહારિક દ્રષ્ટિકોણ તરફ નિર્દેશ કરે છે.
શ્રી પિયુષ ગોયલે વધુમાં જણાવ્યું હતું કે પ્રધાનમંત્રી મુદ્રા યોજનાના 70 ટકાથી વધુ લાભાર્થી મહિલાઓ છે, જેમને પોતાનો વ્યવસાય શરૂ કરવા માટે રાહત દરે ધિરાણ આપવામાં આવ્યું છે અને ગેરંટી વગર ધિરાણ આપવામાં આવી રહ્યું છે.
બાળકના જન્મ વખતે માતાને 26 સપ્તાહની રજા આપવાના તથા તથા ગર્ભવતી માતાઓ માટે પ્રધાનમંત્રી માતૃ વંદના યોજનાની રૂપરેખા આપતા નાણાં મંત્રીએ જણાવ્યું હતું કે આ પહેલને કારણે મહિલાઓને નાણાંકિય સહાય મળી છે અને તેમનું સશક્તિકરણ થયું છે.
NP/J.KHUNT/GP
(Visitor Counter : 267